CELEX: E2016J0014
Language: fi
Date: 2017-03-31 00:00:00
Title: Tuomioistuimen tuomio, annettu 31 päivänä maaliskuuta 2017, asiassa E-14/16 – EFTAn valvontaviranomainen vastaan Islanti (EFTA-valtion velvollisuuksien laiminlyönti – direktiivin noudattamatta jättäminen – direktiivi 95/50/EY yhtenäisestä menettelystä vaarallisten aineiden tiekuljetusten tarkastuksissa)

13.7.2017   
            
            
               FI
            
            
               Euroopan unionin virallinen lehti
            
            
               C 224/17
            
         TUOMIOISTUIMEN TUOMIO,
   annettu 31 päivänä maaliskuuta 2017,
   asiassa E-14/16
   EFTAn valvontaviranomainen vastaan Islanti
   
      (EFTA-valtion velvollisuuksien laiminlyönti – direktiivin noudattamatta jättäminen – direktiivi 95/50/EY yhtenäisestä menettelystä vaarallisten aineiden tiekuljetusten tarkastuksissa)
   
   (2017/C 224/08)
   Asiassa E-14/16, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että Islanti on laiminlyönyt Euroopan talousalueesta tehdyn sopimuksen liitteessä XIII olevassa 17d kohdassa tarkoitetun säädöksen (neuvoston direktiivi 95/50/EY, annettu 6 päivänä lokakuuta 1995, yhtenäisestä menettelystä vaarallisten aineiden tiekuljetusten tarkastuksissa), sellaisena kuin se on mukautettuna ETA-sopimukseen pöytäkirjalla 1, mukaiset velvollisuutensa, koska se ei ole noudattanut säädöksen 3 artiklan 1 kohtaa, 4 artiklan 1–5 kohtaa, 5 artiklaa, 6 artiklan 1 kohtaa sekä 9 artiklan 1 kohtaa. Tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 31 päivänä maaliskuuta 2017 tuomion, jonka tuomiolauselma on seuraava:
   Tuomioistuin
   
               1.
            
            
               toteaa, että Islanti on laiminlyönyt ETA-sopimuksen liitteessä XIII olevassa 17d kohdassa tarkoitetun säädöksen (neuvoston direktiivi 95/50/EY, annettu 6 päivänä lokakuuta 1995, yhtenäisestä menettelystä vaarallisten aineiden tiekuljetusten tarkastuksissa), sellaisena kuin se on mukautettuna sopimukseen pöytäkirjalla 1, mukaiset velvollisuutensa, koska se ei ole määräajassa pannut täytäntöön säädöksen 3 artiklan 1 kohtaa, 4 artiklan 1–5 kohtaa, 5 artiklaa sekä 9 artiklan 1 kohtaa;
            
         
               2.
            
            
               hylkää kanteen säädöksen 6 artiklan 1 kohdan noudattamatta jättämisen osalta;
            
         
               3.
            
            
               määrää Islannin maksamaan oikeudenkäyntikulut.